שאולי ומלחמת האזרחים

שאולי ומלחמת האזרחים (במקור: הפתרון של שאולי) הוא מערכון סאטירי של ארץ נהדרת ששודר ב-23 במרץ 2021, יום הבחירות לכנסת העשרים וארבע, במהלכו הציגה דמותו של שאולי את הרעיון כי הפתרון היחיד למשבר הפוליטי בישראל הוא מלחמת אזרחים בין חלקי העם.

המערכון נכתב על ידי השחקן אסי כהן אשר מגלם את שאולי ועל ידי התסריטאים דור כאהן, יותם בקר, עומר ריבק ואילן שפלר, בבימוי ירון שילון.

== רקע פוליטי ==

שנת 2021 לוותה במשבר פוליטי בישראל שהיה בעיצומו, לאחר שבשנים 2019–2021 התקיימו בישראל שלוש מערכות בחירות שבהן לא עלה בידי אף אחד מהמתמודדים להרכיב ממשלה מתפקדת לאורך זמן. מערכות הבחירות האלו באו לאחר כעשור שבו ראש ממשלת ישראל היה בנימין נתניהו, מועמד מטעם מפלגת הליכוד, ולאחר מספר חקירות פליליות שהתקיימו כנגדו אשר בסופן הוגשו כתבי אישום בסעיפי שוחד ומרמה והפרת אמונים, מה שגרר מחאה ציבורית כנגדו.

לאחר הבחירות לכנסת ה-23, ועל רקע התפרצות נגיף הקורונה בישראל, הגיעו ראשי המחנות היריבים; נתניהו ובני גנץ להסכמה על הקמת ממשלת אחדות לאומית לשעת חירום, דבר שהוביל להקמת ממשלת חילופים לראשונה בתולדות ממשלות ישראל. גם ממשלה זו לוותה במחאה ציבורית נרחבת ולאחר מספר חודשים ספורים. כך שמדינת ישראל צעדה לבחירות בפעם הרביעית בתוך פחות משנתיים.

מערכת הבחירות לכנסת העשרים וארבע, הרביעית מאז תחילת המשבר הפוליטי, התאפיינה בחרמות ופסילות הדדיות של רשימות ומפלגות. יש עתיד, תקווה חדשה, העבודה, ישראל ביתנו, מרצ, כחול לבן והרשימה המשותפת הצהירו כי לא ישבו בממשלתו של בנימין נתניהו. מנגד הצהירו המפלגות החרדיות, ש"ס ויהדות התורה, וכן המפלגה הדתית, הציונות הדתית, כי לא יתמכו בהקמת ממשלה אחרת שאינה בהובלת נתניהו. אביגדור ליברמן, יו"ר ישראל ביתנו, הכריז כי לא ישב בממשלה אחת עם החרדים, ואיילת שקד ממפלגת ימינה וגדעון סער מתקווה חדשה הודיעו כי מפלגותיהם לא תהיינה שותפות בקואליציה בהשתתפות מרצ. תעמולת הבחירות התרכזה בקיטוב בין המחנות.

== כתיבה והפקה ==
247x247 פיקסליםהרעיון למונולוג נוצר על ידי השחקן אסי כהן, המגלם את "שאולי" דרך קבע בתוכנית הטלוויזיה הסאטירית "ארץ נהדרת" ו"הפרלמנט", אשר בתחילה רצה להוסיף אותו בתור קטע במופע שלו, אך התחבט בשאלה האם המונולוג קיצוני מדי<ref name=":7"></ref>.

שנה קודם יציאת המערכון התקשר כהן אל מולי שגב, העורך הראשי של "ארץ נהדרת", והקריא לו את הסקיצה למונולוג בו שאולי מדבר על מלחמת האזרחים, אותה העלה כהן על הכתב<ref name=":7" /><ref name=":0" />. בכתיבת המערכון השתתפו גם דור כהאן, יותם בקר, עומר ריבק ואילן שפלר<ref name=":4"></ref><ref name=":1" /><ref name=":2"></ref><ref name=":3"></ref>.

מולי שגב תכנן לצלם ולשדר את המונולוג לרגל יום העצמאות 2021, אך בסופו של דבר הוחלט לשדר את המערכון בליל הבחירות לכנסת העשרים וארבע. המערכון כולו צולם באותו יום, לאחר שצולמו שלושה טייקים בלבד<ref></ref>, בבימוי ירון שילון<ref name=":4" /><ref name=":3" />.

== תוכן המערכון ==
שאולי (אסי כהן) ואשתו אירנה (ליאת הר לב) מתראיינים בביתם למהדורת החדשות בהנחיית איל קיציס. לשאלת המראיין, אירנה מספרת כי בבחירות האחרונות הצביעה לליכוד, לפני כן לרשימה המשותפת, לפני כן ש"ס, מרצ, יהדות התורה ולטהוניה. שאולי מספר כי בארבע מערכות הבחירות האחרונות הצביע פתק לבן עם ציור של איבר מין זכרי עליו, אך במערכת הבחירות הנוכחית הוא שוקל לא להצביע כלל. אירנה מצטרפת לדעתו וטוענת כי העם היהודי כבר איננו "העם הנבחר" אלא "העם הבוחר".

כשהמראיין מציין כי אי-הצבעה משמעה ויתור על הזכות הדמוקרטית של הבוחר, עונה שאולי בזלזול כי סבב מערכות הבחירות מוכיח כי ההצבעה אינה מועילה ועל כן, בצער, הוא מאמין כי הפתרון למשבר הפוליטי הוא מלחמת אזרחים. אירנה מביעה חרדה מסוימת מהרעיון. שאולי מסביר כי בעם קיימים יותר מדי מגזרים, לעומת העם השוודי לדוגמה, שבו לא נשמע מעולם על "שוודי מרוקאי" או "שוודי חרדי". אירנה מציעה שדווקא הגיוון הוא מה שיפה בעם היהודי, אך שאולי דוחה זאת ואומר כי הדבר היחיד שמשותף לחלקי העם בישראל הוא העובדה שניסו לרצוח אותם ברחבי העולם. לדבריו, זאת הסיבה להקמת מדינת ישראל ואין זאת עילה מספקת לקיום מדינה משותפת. הוא מוסיף כי אפילו החגים אינם מהווים גורם מחבר בין חלקי העם אלא הכל רווי בשנאה תהומית אחד כלפי השני.306x306 פיקסליםשאולי מצהיר כי כל מדינה שמכבדת את עצמה עברה מלחמת אזרחים, כמו העם האמריקאי, וגם הסורים תכף יקטפו לטענתו את פירותיה של מלחמת האזרחים במדינה. הוא טוען כי אין זה ראוי שהעם היהודי, עם התנ"ך, שיודע להילחם בזכות שירות החובה בצה"ל, לא יחווה מלחמת אזרחים.

על פי ההצעה, במלחמה ילחמו הפלגים השונים במדינה זה נגד זה: מזרחים נגד אשכנזים, ימנים נגד שמאלנים, עשירים נגד עניים, חרדים נגד חילונים. הערבים "יישבו בצד" ויזכו להילחם נגד הצד המנצח, מכיוון שמדינת ישראל כבר ניהלה נגדם מלחמות רבות ללא "תוצאה חיובית". לדבריו, המלחמה תהיה נגישה לכל אזרחי המדינה מפני שהיא תתנהל בכל רחבי המדינה. בנוסף, הוא מציע לשחרר את אסירי בתי הכלא בישראל על מנת שיוכלו להשתתף.

לקראת סיום מכריז שאולי כי .
== שידור ורייטינג ==

המערכון שודר דרך קשת 12 ב-23 במרץ 2021, יום הבחירות לכנסת העשרים וארבע, כחלק מעונה 18 של "ארץ נהדרת"<ref></ref><ref name=":4" /><ref name=":5" />. הוא רשם רייטינג של 25% עם 784 אלף צופים<ref></ref><ref></ref>, והיה למשדר הרביעי הנצפה ביותר בישראל לשנת 2021 (לא כולל חדשות)<ref></ref>. סרטון המערכון צבר מעל לשלושה מיליון צפיות בערוץ הפייסבוק הרשמי של ארץ נהדרת<ref></ref>, מעל לשני מיליון ביוטיוב<ref></ref> ומעל למיליון בטיקטוק<ref></ref>.

== קבלת המערכון בציבור הישראלי ==
המערכון גרר תגובות רבות בציבור הישראלי; ב"טיים אאוט" נכתב כי המערכון הפך לקלאסיקה מיידית<ref></ref>. אלון עידן מעיתון "הארץ" כתב כי זהו מערכון מופתי, מושלם, והפרשנות הטובה ביותר לתוצאות הבחירות<ref></ref>, ובסקר שערך ערוץ 12, דורג המערכון במקום הרביעי ברשימת המערכונים האהובים ביותר בתולדות ארץ נהדרת<ref></ref>, ונכלל ברשימת "75 מערכונים ל-75 לישראל" של "ישראל היום"<ref></ref><ref></ref>.

יום לאחר שידור המערכון הצהיר עמי פרידמן מ"ישראל היום" כי הטלוויזיה הישראלית שידרה את אחד הנאומים הנוקבים בתולדותיה. הוא תיאר את המערכון כקטע טלוויזיוני נדיר באיכותו, בעל כתיבה מושחזת וביצוע משובח, רגע טלוויזיוני שזוכה למעמד פולחן כבר בשידור הראשוני שלו. הוא ציין ששאולי אמר את מה שהרבה בציבור הישראלי חושבים לעצמם אבל מפחדים לומר; "משהו פה כבר לא עובד". הוא כינה את המונולוג של שאולי כאחד המונולוגים החזקים והפוצעים ביותר שיצאו לאסי כהן לדקלם, כזה שמשמש תזכורת לכך שאסי כהן הוא הקומיקאי הגדול ביותר שצמח בישראל בשנות האלפיים<ref></ref>.

איל קיציס כינה את המערכון כאחד מהשיאים של התוכנית ומרגעי המופת של שאולי, שגיא בן נון מ"וואלה!" הסכים עמו והוסיף כי הוא התכתב עם המציאות בדרך מבהילה, במהומות בישראל במאי 2021, שהיו לדבריו מעין מלחמת אזרחים<ref></ref>. מור מלקר מ"מאקו" הסכימה גם היא וכתבה כי שאולי אכן חזה את העתיד, משום שמה שקרה בזמן מבצע שומר החומות הזכיר בלא מעט מובנים מלחמת אזרחים<ref></ref>, יסמין לוי מ"הארץ" כתבה כי פתרונו של שאולי הוא פתרון אפשרי למאבק כנגד ממשלת נתניהו<ref></ref>, אביב לביא כינה אותו "מונולוג מהפך קרביים"<ref></ref>, ואבישי סלע מ"טיים אאוט" כתב כי זהו היה מערכון פרובוקטיבי מזה ששודר ערב תוצאות המדגמים שנה לאחר מכן<ref></ref>.

בדצמבר 2023 כלל אבישי סלע מ"טיים אאוט" את המערכון ברשימת "10 מערכוני הסאטירה הכי דוקרים של ארץ נהדרת", תוך שהוא מציין כי המערכון לכד תחושה שהייתה באוויר באותה עת, רגעים שלפני פרסום תוצאות המדגם בבחירות הרביעיות תוך שנתיים בישראל, תחושה של ייאוש ממערכות הבחירות החוזרות ונשנות שבוטאה במונולוג כאוטי וכתוב היטב<ref name=":6"></ref>. כמו כן, במאי 2024 כלל סלע את המערכון ברשימת "הרגעים הכי 'וואו' בתולדות הטלוויזיה הישראלית" והוסיף כי זהו היה מונולוג מרהיב, הן מבחינת הטקסט והן מבחינת הביצוע, אשר הפך לרגע שחדר עמוק לזיכרון הקולקטיבי של האומה<ref></ref>.

לעומת זאת, רוגל אלפר מעיתון "הארץ" כתב כי המערכון אמנם מצחיק, מבריק, משוחק ומבוים מצוין אך הוא לא נחשב מערכון אמיץ והוא אינו יכול לשמש כסאטירה פוליטית מופתית או מכוננת. הוא טוען שהמערכון בורח מן האמת, בכך שהוא מציג את המחלוקות בחברה הישראלית כסכסוך אתני ולא אידאולוגי. הוא ציין כי המערכון בורח בפחדנות מהעיקר והתמקד בשטחי, בטפל ובטריוויאלי, והוסיף כי בכך ששאולי משווה לכל המצב נופך מטופש הוא הופך את מלחמת האזרחים לפחות מפחידה ממה שהיא באמת<ref name=":1"></ref><ref name=":2" />.

=== אזכורים בעקבות המחאה כנגד הממשלה ה־37 והרפורמה המשפטית ===

בעקבות המחאה כנגד ממשלת ישראל השלושים ושבע והרפורמה המשפטית רווחו האזכורים של המערכון בעיתונות הישראלית, בעיקר בתור נבואה העומדת להגשים את עצמה; אשר כהן הזהיר במצב הרוח מהתגשמותה של הבדיחה למציאות<ref></ref>, דוד גורביץ' מ"גלובס" כתב כי מה שנשמע לפני כמה שנים כהומור דיסטופי קיצוני הופך לתמונת מראה מפחידה של החברה הישראלית<ref></ref>, יעקב כץ מה"ג'רוזלם פוסט" כתב כי המצב בישראל עלול להידרדר למלחמת האזרחים אותה תיאר שאולי<ref></ref>, ב-"Middle East Eye" נכתב כי המערכון מרגיש כמו נבואה מצמררת שמתגשמת<ref></ref>, ורפאלה גויכמן מ"דה מרקר" כתבה ששאולי צדק וכי האופציה של מלחמת אזרחים נמצאת על השולחן<ref></ref>.

על פי שוקי פרידמן מעיתון "הארץ", שאולי אולי היה הטריגר, אך הוא שיקף את המציאות הפוליטית שכבר הייתה קיימת, וכי שני הגושים הפוליטיים מתחרים בשאלה מי יהיה האשם במלחמת האזרחים הזו<ref></ref>, חגי מטר מאתר +972 כתב כי המערכון התחבר למשהו עמוק בחברה הישראלית<ref></ref>, ועינב עמרם אשרוב ממגזין "ליברל" תהתה האם שאולי צדק בכך שהצהיר כי "העם הזה לא נדבק"<ref></ref>.אדם לובש את חולצת מחאה עם הכיתוב "שאולי צדק"ענת ג'ורג'י מ"דה מרקר" כתבה כי ייתכן והמונולוג של שאולי פספס את העובדה כי לא מלחמת עדות מתהווה במדינה כי אם מלחמת דת<ref></ref>. ניצן פינקו מאתר "ynet" הביע דאגה מכך ש"הנבואה של שאולי" עומדת להתגשם, וניר וולף מ"ישראל היום" כתב כי מערכון מלחמת האזרחים של "ארץ נהדרת" מרגיש ריאליסטי מתמיד<ref></ref>.

שאול אמסטרדמסקי כתב ב"מוסף כלכליסט" כי נראה שהפתרון של שאולי הוא הפתרון שאזרחי ישראלים הולכים אליו<ref name=":5" />. כמו כן, המערכון שימש השראה לשלטים בהפגנות כנגד הממשלה והרפורמה<ref></ref><ref></ref><ref></ref><ref></ref><ref></ref>.

דרור רפאל מ"מעריב" כתב כי הדיסטופיה האירונית שפרש שאולי בשבתו כדמות העממית בפני המראיין הפכה למציאות ריאליסטית בתקופת הפולמוס עקב המהפכה המשפטית<ref name=":8"></ref>, ואבישי סלע מ"טיים אאוט" כתב כי באותה תקופה המערכון לא הרגיש כבדיחה אלא כנבואת זעם<ref name=":6" />,

=== אזכורים בעקבות מלחמת חרבות ברזל ===
בעקבות מתקפת הפתע על מדינת ישראל ופרוץ מלחמת חרבות ברזל כתב דרור רפאל מ"מעריב" כי אפשר לקבוע ששאולי טעה, תוך שהוא מציין שעם פרוץ המלחמה כלל שבטי ישראל התגייסו למאמץ המלחמתי<ref name=":8" />.

== המערכון בתעשיית הסרטים ==
בשנת 2024 יצאה לאור קומדיית הפשע המקסיקנית "אמיליה פרז" אשר במהלך אחת הסצנות נראה גיבור הסרט צופה בטלוויזיה ישראלית, כשעל המסך מופיעים שאולי ואירנה במערכון על מלחמת האזרחים<ref></ref>.

== ראו גם ==
* המונולוג של יגאל עמיר
* כוכבית גיור

== קישורים חיצוניים ==

* 
* 
* [https://www.mako.co.il/mako-vod-keshet/eretz_nehederet-s18/shorts/Video-31deb6ea3a06871026.htm ארץ נהדרת I שאולי ומלחמת האזרחים], סרטון באתר 12+ של קשת (אורך: 04:46)
* 
* 

== הערות שוליים ==

קטגוריה:אסי כהן
קטגוריה:ארץ נהדרת
קטגוריה:השסע העדתי בישראל בתרבות
קטגוריה:מערכונים